stanford-oval/wikipedia huggingface dataset:
ג'ו-און – דמויות
ג'ו-און: הקללה 2 > טאטסויה סוזוקי

מצב: מת.
גזע: בן אדם.
שחקן:
מאקוטו אישיקאווה
טאטסויה הוא אחיה של קיוקו, בנם של טאג'י ופומי ואביו של נובויוקי. טאטסויה הוא מתווך נדל"ן גרוש הרוצה למכור את בית משפחת סא'אקי במטרה לשלם מזונות לגרושתו. הוא ובנו מתגוררים בבית שהיה שייך למשפחת קוביאשי. לאחר שקיוקו בוחנת את הבית, טאטסויה מוכר אותו למשפחת קיטאדה (שגם הם נופלים קורבן לקללה) ובהמשך הוא נהרג על ידי יושימי קיטאדה, עליה קיאקו השתלטה.
ג'ו-און: הקללה 2 > נובויוקי סוזוקי

מצב: מת.
גזע: בן אדם.
שחקן:
טומוהירו קאקו (אנ').
נובויוקי הוא בנו של טאטסויה ואחיינה של קיוקו. נובויוקי מתגורר ביחד עם אביו בבית שהיה שייך למשפחת קוביאשי. לאחר שהוא ודודתו רואים בחיזיון את טאקאו סא'אקי רוצח את מנאמי קוביאשי, נובויוקי הופך לאילם ואדיש כלפי הסובבים אותו. בסוף הסרט, בזמן שהוא בבית הספר הוא נהרג על ידי קיאקו. נובויוקי הוא הקורבן הכי צעיר שנהרג על ידי הקללה והוא הקורבן האחרון בסרט.
בעיבוד האמריקאי, דמותו של ג'ק קימבל (מת'יו נייט (אנ')) מהסרט "הטינה 2" מבוססת ברפרוף על דמותו של נובויוקי.
ג'ו-און: הקללה 2 > טאג'י סוזוקי

מצב: מת.
גזע: בן אדם.
שחקן:
טאיזו מיזומורה
טאג'י הוא אביהם של קיוקו וטאטסויה ובעלה של פומי. טאג'י ניחן ברגישות לעל טבעי, תכונה אותה ירשה ממנו בתו, קיוקו. במהלך הסרט, לאחר שמצבה של קיוקו התדרדר בעקבות הקללה, היא משתכנת בבית הוריה וטאג'י מפציר בטאטסויה למצוא את המקור לקללה ולסיים אותה. טאג'י נהרג על ידי קיאקו וטושיו בביתו.
ג'ו-און: הקללה 2 > פומי סוזוקי

מצב: מתה.
גזע: בת אדם.
שחקנית:
הארומי מאטסוקאזה
אשתו של טאג'י ואמם של קיוקו וטאטסויה. לאחר שקיוקו עוברת להתגורר בביתם (לאחר שמצבה התדרדר בעקבות הקללה), פומי נהרגת מהתקף צחוק קטלני בזמן שהיא צופה בקיוקו, עליה רוחה של מנאמי קוביאשי השתלטה.
ג'ו-און: הקללה 2 > יושימי קיטאדה

מצב: מתה.
גזע: בת אדם. (לשעבר) / רוח נקמנית.
שחקנית:
קאורי פוג'י
יושימי קיטאדה היא אשתו של הירושי והבעלים החדשים של בית משפחת סא'אקי. לאחר שהיא ובעלה עברו להתגורר בבית, רוחה של קיאקו השתלטה עליה וגרמה לה להרוג את הירושי ואת טאטסויה סוזוקי. בהמשך הסרט, הבלש קאימיו מראה לבלש ליזוקה תמונה של יושימי, אך רואים בה את קיאקו וניתן להבין שקיאקו הרגה אותה והפכה אותה לרוח נקמנית בעצמה.
בעיבוד האמריקאי, דמותה של טריש קימבל (ג'ניפר בילס) מהסרט "הטינה 2" מבוססת ברפרוף על דמותה של יושימי קיטאדה.
ג'ו-און: הקללה 2 > הירושי קיטאדה

מצב: מת.
גזע: בן אדם.
שחקן:
קאי אוקינה
הירושי הוא בעלה של יושימי והבעלים החדשים של בית משפחת סא'אקי. לאחר שקיאקו השתלטה על גופה של אשתו, היא הורגת את יושימי בעזרת הכאתו עם מחבת רותח.
בעיבוד האמריקאי, דמותו של ביל קימבל (כריסטופר קוסינס (אנ')) מהסרט "הטינה 2" מבוססת ברפרוף על דמותן של הירושי קיטאדה.
ג'ו-און: הקללה 2 > אשתו של יושיקאווה

מצב: מתה.
גזע: בת אדם.
שחקנית:
קיריקו שימיזו
אשתו של יושיקאווה (שמה הפרטי לא מוזכר בסרט) מופיעה לקטע קצר בסרט. במהלכו, הבלשים ליזוקה וקאמיו באים לבקר את יושיקאווה (שבינתיים איבד את שפיותו בעקבות הקללה), אך היא מגרשת אותם מהבית. לאחר מכן, היא ובעלה נהרגים על ידי קיאקו.
ג'ו-און: הקללה 2 > הבלש קאמיו

מצב: מת.
גזע: בן אדם.
שחקן:
סוואה טארו
הבלש קאמיו הוא שותפו של הבלש ליזוקה החוקר ביחד איתו את מותן של קאנה והיסאיו מהסרט הראשון. במהלך הסרט השני, קאמיו מבקר את הבלש יושיקאווה בביתו, אך מגורש משם על ידי אשתו. בסוף הסרט השני, קאמיו ובלשית נוספת נכנסים לאחד המשרדים בתחנת המשטרה, שם הם נהרגים על ידי קיאקו.
ג'ו-און: הקללה 2 > הבלש ליזוקה

מצב: לא ידוע.
גזע: בן אדם.
שחקן:
רייטה סריזאווה
הבלש ליזוקה הוא השותף של הבלש קאמיו החוקר את ביחד עם קאמיו ויושיקאווה את מותן של קאנה והיסאיו מהסרט הראשון. בסרט השני, הוא מופיע ביחד עם הבלש קאמיו בזמן שהשניים עוקבים אחר נובויוקי סוזוקי ומדבר עם שותפו אודות מיתות המשפחות סא'אקי, מוראקאמי וקיטאדה בבית המקולל. לאחר מכן, הוא וקאמיו באים לבקר את יושיקאווה, אך מגורשים מהבית על ידי אשתו. בסוף הסרט השני, ליזוקה (ביחד עם קאמיו) נמצאים בתחנת המשטרה ומבחינים בקאמיו המבוהל לאחר שחזה ברוחה של קיאקו. לא ידוע מה עלה בגורלו לאחר אירועי הסרט, אך יש לשער שגם הוא נהרג על ידי הקללה.
ג'ו-און: הטינה

הסרט השלישי בסדרת הסרטים המקורית. עלילת הסרט עוקבת אחר שני סיפורים: הסיפור של ריקה והסיפור של איזומי. בעקבות פופולריות הסרט, נעשה לו עיבוד אמריקאי בשם "הטינה". זהו הסרט הראשון בסדרה שהוקרן בבתי הקולנוע.
ג'ו-און: הטינה > ריקה נישינה

מצב: מתה
גזע: בת אדם (לשעבר) / רוח נקמנית.
שחקנית:
מגומי אוקינה (אנ').
ריקה היא עובדת סוציאלית העובדת תחת הירואשי. ריקה נשלחת לטפל באישה מבוגרת בשם סאצ'י המתגוררת בבית משפחת סא'אקי. בהגיעה לבית, ריקה מבחינה שמשהו לא כשורה (ובכך נרמז שיש לה רגישות לעל טבעי) ובהמשך מוצאת את טושיו (המופיע בפניה כילד חי) נעול בארון ביחד עם מר החתול. לאחר שקיאקו הורגת את סאצ'י, ריקה מנסה להמשיך בחייה, אך מובלת לבית בשנית על ידי חברתה מאריקו, שם היא מגלה שהרוח שהרגה את סאצ'י לא הייתה קיאקו, אלא ריקה עצמה. לאחר מכן, רוחו של טאקאו משחזרת את הרצח של קיאקו על גופה של ריקה וריקה נידונה למות שוב ושוב על ידי הקללה ולרדוף את עצמה החיה.
בעיבוד האמריקאי, דמותה של קרן דייוויס (שרה מישל גלר) מהסרט "הטינה" מבוססת על דמותה של ריקה.
ג'ו-און: הטינה > הירואשי

מצב: מת.
גזע: בן אדם.
שחקן:
צ'יקארה אישיקורה.
הירואשי הוא הבוס של ריקה והאדם ששולח אותה לבית משפחת סא'אקי במטרה לטפל בסאצ'י (לאחר שהמטפל הקודם שלה נעלם במפתיע). לאחר שריקה מוצאת את טושיו נעול בארון, היא מדווחת להירואשי והוא בהמשך מגיע לבית ומוצא את סאצ'י מתה ואת ריקה מעולפת. לקראת סוף הסרט גופתו נמצאת תחת אחד הכיורים במרכז הטיפולי. הבלשים נאקאגאווה ואיגראשי חוקרים את מותו.
בעיבוד האמריקאי, דמותו של אלכס (טד ריימי (אנ')) מהסרט "הטינה" מבוססת ברפרוף על הירואשי.
ג'ו-און: הטינה > מאריקו

מצב: מתה.
גזע: בת אדם.
שחקנית:
קיוקו שיבאטה (אנ')
מאריקו היא חברתה של ריקה ומורה בבית ספר יסודי. לאחר שריקה מתעלפת בעקבות מותה של סאצ'י, מאריקו באה לבקרה בבית החולים. זמן מה לאחר מכן, מאריקו מבחינה שאחד התלמידים שלה לא מגיע לבית הספר וברישומים נכתב שהוא מתגורר בבית משפחת סא'אקי. היא מחליטה לבקרו ומספרת על כך לריקה, שמיד מבינה שמאריקו הולכת אל מותה ומנסה להצילה. ריקה נכשלת ומאריקו נהרגת על ידי קיאקו בבית המקולל.
ג'ו-און: הטינה > סאצ'י טוקונאגה

מצב: מתה.
גזע: בת אדם.
שחקנית:
צ'יקאקו איסומורה.
סאצ'י היא אמם המבוגרת של קאטסויה והיטומי וחמתה של קאזומי. סאצ'י היא אישה סיעודית המתגוררת ביחד עם בנה וכלתה בבית משפחת סא'אקי המקולל. בעקבות הקללה, מצבה הבריאותי מחמיר (עד למצב שהיא מרותקת למזרן הממוקם בסלון וצריכה טיפול אינטנסיבי) וריקה נשלחת לבית המשפחה כדי לטפל בה. נהרגת על ידי קיאקו.
בעיבוד האמריקאי, דמותה של אמה ויליאמס (גרייס זבריצקי) מהסרט "הטינה" מבוססת על דמותה של סאצ'י.
ג'ו-און: הטינה > קאטסויה טוקונאגה

מצב: מת.
גזע: בן אדם.
שחקן:
קאנג'י טסודה (אנ')
קאטסויה הוא בנה של סאצ'י, בעלה של קאזומי ואחיה של היטומי. הוא, אשתו ואמו עוברים להתגורר בבית משפחת סא'אקי. באחד הימים כשהוא חוזר מעבודתו, הוא מבחין בקאזומי מרותקת למיטה (בעקבות הקללה) ורוחו של טאקאו סא'אקי משתלטת עליו וגורמת לו לגרש את אחותו היטומי, שבאה לבקר ולהעלות את גופתה של קאזומי לעליית הגג. מיד לאחר מכן, קאטסויה נהרג על ידי הקללה.
בעיבוד האמריקאי, דמותו של מת'יו ויליאמס (ויליאם מפות'ר (אנ')) מהסרט "הטינה" מבוססת על דמותו של קאטסויה.
ג'ו-און: הטינה > קאזומי טוקונאגה

מצב: מת.
גזע: בת אדם.
שחקנית:
שורי מאטסודה.
אשתו של קאטסויה, גיסתה של היטומי וכלתה של סאצ'י. קאזומי עוברת להתגורר ביחד עם בעלה ואמו בבית משפחת סא'אקי המקולל. לא מחבבת את סאצ'י כיוון שהאחרונה מפריעה לה לישון בלילות. באחד הימים, היא מובלת על ידי רוחו של מר החתול אל חדר השינה, שם היא מרותקת למיטה ונהרגת על ידי הקללה. לאחר מכן, בעלה (שרוחו של טאקאו שולטת עליו) נושא את גופתה אל עליית הגג ומת ביחד איתה.
בעיבוד האמריקאי, דמותה של ג'ניפר ויליאמס (קליאה דובאל) מהסרט "הטינה" מבוססת על דמותה של קאזומי.
ג'ו-און: הטינה > היטומי טוקונאגה

מצב: מתה.
גזע: בת אדם.
שחקנית:
מיסאקי איטו (אנ')
אשתו של קאטסויה, כלתה של סאצ'י וגיסתה של קאזומי. בניגוד לשאר משפחתה, היא אינה מתגוררת בבית משפחת סא'אקי, אלא בדירה משלה. אולם, במהלך הסרט היא מבקרת את משפחתה בביתם ובכך מקוללת בקללה השוררת בבית. נהרגת לאחר שקיאקו וטושיו עוקבים אחריה ממקום עבודתה אל ביתה והורגים אותה שם.
בעיבוד האמריקאי, דמותה של סוזן ויליאמס (קיידי סטריקלנד (אנ')) מהסרט "הטינה" מבוססת על דמותה של היטומי.
ג'ו-און: הטינה > הבלש נאקאגאווה

מצב: מת.
גזע: בן אדם.
שחקן:
הירוקאזו איונו.
הבלש נאקאגאווה הוא בלש משטרה החוקר את מות משפחת טוקונאגה. במהלך הסרט, הוא ועמיתו, הבלש איגראשי מבקשים את עזרתו של הבלש טויאמה (לאחר שהאחרון חקר בעבר אודות הקללה בבית). במהלך הסרט, נאקאגאווה ואיגראשי מגיעים לבית משפחת סא'אקי בחיפוש אחר טויאמה (שהגיע למקום על מנת לשרוף אותו) ומוצאים את מותם על ידי קיאקו.
בעיבוד האמריקאי, ישנה דמות בשם "הבלש נאקאגאווה" בסרט "הטינה", אך היא לא מבוססת על דמות זו מלבד השם.
ג'ו-און: הטינה > הבלש איגראשי

מצב: מת.
גזע: בן אדם.
שחקן:
דאיסו הונדה.
הבלש איגראשי הוא שותפו של הבלש נאקאגאווה החוקר ביחד איתו אודות משפחת טוקונאגה. הוא ונאקאגאווה נהרגים על ידי רוחה של קיאקו לאחר שחיפשו אחר טויאמה בבית המקולל.
בעיבוד האמריקאי, ישנה דמות באותו השם (הירושי מאטסונאגה) מהסרט "הטינה" המבוססת על הבלש איגראשי.
ג'ו-און: הטינה > יוג'י טויאמה

מצב: מת.
גזע: בן אדם.
שחקן:
יוג'י טאנאקה (אנ')
יוג'י טויאמה הוא בלש משטרה לשעבר שחקר את המיתות השונות בבית משפחת סא'אקי, אולם הוא פרש בעקבות הפחד מהקללה. טויאמה נשוי ליוקו ולשניים ישנה בת אחת בגיל היסודי בשם איזומי. לאחר שנאקאגאווה ואיגראשי מבקשים את עזרתו, הוא מחליט לשרוף את הבית המקולל בעזרת ג'ריקנים של בנזין. אולם, באותו הרגע הוא מובל על ידי חיזיון לקומה העליונה, בה הוא מבחין בקבוצת תלמידות תיכון ובראשן בילדה בשם איזומי (בתו של טויאמה, המבוגרת במספר שנים) מבלות בבית. לאחר מכן, טויאמה בורח מהבית, אך בהמשך מוצא את מותו על ידי הקללה.
בעיבוד האמריקאי, דמותו של הבלש נאקאגאווה (ריו אישיבאשי (אנ')) מהסרט "הטינה" מבוססת על דמותו של טויאמה.
ג'ו-און: הטינה > יוקו טויאמה

מצב: לא ידוע.
גזע: בת אדם.
שחקנית:
אקי פוג'י.
יוקו היא אמה המתאבלת של איזומי ואלמנתו של יוג'י טויאמה. לאחר מותו של בעלה, שפיותה של יוקו החלה להתדרדר והיא נראית כמוזנחת ומסוגרת בביתה. מופיעה בקטע קצר בסרט בו חברותיה של איזומי באות לבקרה בבית. לא ידוע מה עלה בגורלה לאחר מותה של איזומי בידי הקללה.
בסצנה בה היא מופיעה, ניתן לשמוע ברקע דיווח חדשותי לפיו גופתה של ריקה נישינה נמצאה, למרות שמותה של ריקה מוצג רק בסוף הסרט.
ג'ו-און: הטינה > איזומי טויאמה

מצב: מתה.
גזע: בת אדם.
שחקנית:
מאו קוביאשי (צעירה).
מיסה אוהרה (מתבגרת).
איזומי היא בתו היחידה של הבלש לשעבר יוג'י טויאמה ואשתו יוקו. בסצנה בה הבלשים נאקאגאווה ואיגראשי מבקרים את טויאמה, איזומי נראית כילדה בגיל היסודי. אולם, כשטויאמה נמצא בתוך הבית הוא רואה חיזיון בו בתו, כעת בוגרת יותר עומדת למולו. לאחר מותו של אביה על ידי הקללה, איזומי משוכנעת על ידי חברותיה ללכת לבית נטוש שלפי השמועות מקולל (בית משפחת סא'אקי) בו הן מוצאות בקבוק סאקה (אותו בקבוק שקיוקו וטאטסויה סוזוקי השאירו בו בסרט "ג'ו-און: הקללה 2) ושותות ממנו, אך מיד מקיאות. מיד לאחר מכן, קיאקו תוקפת את הבנות, אך איזומי מצליחה להימלט ובדרכה החוצה חווה חיזיון בו היא רואה את אביה. כמה זמן לאחר מכן, איזומי, שחשה רגשות אשם על שנטשה את חברותיה מתחילה להירדף על ידי רוחותיהן ולבסוף מתה על ידי הקללה.
בעיבוד האמריקאי, דמותה של אליסון פלמינג (אריאל קבל) מהסרט "הטינה 2" מבוססת על דמותה של איזומי.
ג'ו-און: הטינה > צ'יאקי

מצב: מתה.
גזע: בת אדם (לשעבר) / רוח נקמנית.
שחקנית:
קאורי נאקאג'ו.
צ'יאקי היא אחת מחברותיה של איזומי שבאו ביחד איתה לבית המקולל. בבית, היא ועוד נערה בשם איינו נהרגות על ידי קיאקו, ואילו איזומי מצליחה לברוח. בהמשך, מודעות "הנעדר" עם שמה ותמונה של צ'יאקי מופיעות בטוקיו. בעקבות מותה, הפכה לרוח נקמנית שרודפת את איזומי עד למותה בידי קיאקו.
בעיבוד האמריקאי, דמויותיהן של ונסה ומיאוקי (טרסה פאלמר ומיסאקו אונו (אנ') בהתאמה) מהסרט "הטינה 2" מבוססות ברפרוף על דמויותיהן של צ'יאקי ואיינו.
ג'ו-און: הטינה > איינו

מצב: מתה.
גזע: בת אדם (לשעבר) / רוח נקמנית.
שחקנית
קאנה קוביאשי.
איינו היא אחת מחברותיה של איזומי שבאו ביחד איתה לבית המקולל. בבית, היא ועוד נערה בשם צ'יאקי נהרגות על ידי קיאקו, ואילו איזומי מצליחה לברוח. בהמשך, מודעות "הנעדר" עם שמה ותמונה של איינו מופיעות בטוקיו. בעקבות מותה, הפכה לרוח נקמנית שרודפת את איזומי עד למותה בידי קיאקו.
בעיבוד האמריקאי, דמויותיהן של ונסה ומיאוקי (טרסה פאלמר ומיסאקו אונו (אנ') בהתאמה) מהסרט "הטינה 2" מבוססות ברפרוף על דמויותיהן של צ'יאקי ואיינו.
ג'ו-און: הטינה > מר סאיטו

מצב: לא ידוע.
גזע: בן אדם.
שחקן:
איסאו יאטסו.
מר סאיטו הוא מטופל סיעודי המטופל על ידי ריקה. בסצנה בה הוא מופיע, הוא נראה משחק "קו-קו" עם דמות לא ידועה (המתבררת להיות טושיו). בסרט "הטינה 2", איסאטו יאטסו מגלם את מר סאיטו בשנית ומשחק "קו-קו" עם טושיו.
ג'ו-און: הטינה 2

הסרט מתרחש בזמן לא ידוע לאחר קודמו. עלילת הסרט עוסקת בצוות צילום המצלם סרט אימה בבית משפחת סא'אקי ונחשף לקללה השוררת בבית. במקביל, קיאקו מצליחה להיוולד חזרה כבת אדם בעזרתה של כוכבת הסרט.
ג'ו-און: הטינה 2 > קיוקו הרסה

מצב: מתה.
גזע: בת אדם.
שחקנית:
נוריקו סאקי (אנ').
קיוקו הרסה היא שחקנית טלוויזיה מפורסמת שנכנסה להיריון מארוסה, מסאשי. במסגרת עבודתה, היא מכבבת בסרט אימה המצולם בבית משפחת סא'אקי ומקוללת בקללה השוררת בבית. לאחר שהיא וארוסה עוברים תאונת דרכים, קיוקו מרגישה שהיא הפילה את העובר, אך מתגלה שבמקומו, רוחה של קיאקו נכנסה לרחמה במטרה להיוולד מחדש כבת אדם. בסמוך לגילוי זה, אמה של קיוקו נפטרת במפתיע על ידי הקללה. במטרה לגלות את מקור הקללה, קיוקו וקאיסוקה, במאי התכנית עובדים ביחד ומשיגים את היומן של קיאקו, אך בסוף הסרט קאיסוקה ומסאשי מתים ואילו קיוקו יולדת את קיאקו ומתה על ידיה.
הערות שוליים

↑  Misaki Saisho, Ju-On Wiki (באנגלית)
↑  Runa Endo, IMDb (באנגלית אמריקאית)
↑  Daiki Sawada, IMDb (באנגלית אמריקאית)
↑  Ryôta Koyama, IMDb (באנגלית אמריקאית)
↑  Yuya Ozeki, IMDb (באנגלית אמריקאית)
↑  Shûsei Uto, IMDb (באנגלית אמריקאית)
↑  Kai Kobayashi, IMDb (באנגלית אמריקאית)
↑  Rintaro Shibamoto, IMDb (באנגלית אמריקאית)
↑  Yasuhito Hida, IMDb (באנגלית אמריקאית)
↑  Yue, IMDb (באנגלית אמריקאית)
↑  Kanna Kashima, IMDb (באנגלית אמריקאית)
↑  Hitomi Miwa, IMDb (באנגלית אמריקאית)
↑  Kazushi Andô, IMDb (באנגלית אמריקאית)
↑  Makoto Ashikawa, IMDb (באנגלית אמריקאית)
↑  Taizô Mizumura, IMDb (באנגלית אמריקאית)
↑  Harumi Matsukaze, IMDb (באנגלית אמריקאית)
↑  Kaori Fujii, IMDb (באנגלית אמריקאית)
↑  Kaei Okina, IMDb (באנגלית אמריקאית)
↑  Kiriko Shimizu, IMDb (באנגלית אמריקאית)
↑  Tarô Suwa, IMDb (באנגלית אמריקאית)
↑  Reita Serizawa, IMDb (באנגלית אמריקאית)
↑  Chikara Ishikura, IMDb (באנגלית אמריקאית)
↑  Chikako Isomura, IMDb (באנגלית אמריקאית)
↑  Shuri Matsuda, IMDb (באנגלית אמריקאית)
↑  Hirokazu Inoue, IMDb (באנגלית אמריקאית)
↑  Daisuke Honda, IMDb (באנגלית אמריקאית)
↑  Hiroshi Matsunaga, IMDb (באנגלית אמריקאית)
↑  Aki Fujî, IMDb (באנגלית אמריקאית)
↑  Mao Kobayashi, IMDb (באנגלית אמריקאית)
↑  Misa Uehara, IMDb (באנגלית אמריקאית)
↑  Kaori Nakajô, IMDb (באנגלית אמריקאית)
↑  Kana Kobayashi, IMDb (באנגלית אמריקאית)
↑  Isao Yatsu, IMDb (באנגלית אמריקאית)
דמותה של קיאקו סא'אקי מגולמת על ידי השחקנית טאקאקו פוג'י (אנ')
כרזת הסרט
השחקנית צ'יאקי קוריאמה (שגלמה את דמותה של מיזוהו) הופיעה גם בסרטים "באטל רויאל" ו-"להרוג את ביל".
השחקן דאנדן (ביפנית: でんでん) מגלם את דמותו של הבלש יושיקאווה
כרזת הסרט
בצעירותו, השחקן טומוהירו קאקו גילם את דמותו של נובויוקי
כרזת הסרט
כרזת הסרט
הזמרת נוריקו סאקי (הידועה בשם הבמה "Nori-P") מגלמת את קיוקו הרסה בסרט.
יהודה פוקס (שחקן)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 בנובמבר 1919 טרנסילבניה, רומניה 
 פטירה:  10 באוקטובר 2010 (בגיל 90) תל אביב-יפו, ישראל 
 מקום קבורה:  בית העלמין ירקון 
 מדינה:  ישראל 
 תקופת הפעילות:  1950–2010 (כ־60 שנה)
 צאצאים:  עפרה פוקס 
 פרופיל ב-IMDb
 
לוחית זיכרון על ביתו של יהודה פוקס בתל אביב
יהודה פוקס ואליעזר יונג בדמויות הראשיות ב"הזמרת בעלת הקרחת" בתיאטרון זירה, 1957
יהודה פוקס (15 בנובמבר 1919 – 10 באוקטובר 2010) היה שחקן תיאטרון וקולנוע ישראלי.
ביוגרפיה

פוקס נולד בטרנסילבניה שברומניה, שם גדל, למד, היה חבר בתנועת דרור, מטעמה יצא להכשרה חלוצית, והכיר את אשתו מינה, מעצבת תלבושות. ב-1940 עלה הזוג לארץ ישראל והתיישבו בקיבוץ בית אורן, שם למד מוזיקה ודרמה, ניצח על מקהלה וניהל חוג למשחק. פוקס היה פעיל גם בארגון "ההגנה" כסגן מפקד אזור יערות הכרמל ושימש שוטר מוסף זמני במשטרה הבריטית. בקום המדינה התגייס לצה"ל, שירת כקצין תרבות וסעד ולאחר מכן הצטרף ללהקה צבאית וסיים קורס במאים מטעם התנועה הקיבוצית.
שימש כחבר ויושב ראש ועד השחקנים בתיאטרון הקאמרי וחבר המזכירות הארצית של איגוד השחקנים והבמאים בהסתדרות. היה חבר הנהלת תיאטרון הקאמרי וחבר מועצת הנאמנות של התיאטרון, וחבר בוועדת השופטים של מלגות לשחקנים צעירים. היה חבר ב"אשכולות" - החברה לזכויות אמנים מבצעים.
בשנת 2000 הוענק לו אות "יקיר העיר תל אביב-יפו".
קריירה > קריירה בתיאטרון

בשנת 1950 נמנה עם מייסדי תיאטרון זירה - תיאטרון הפרינג' הראשון בתל אביב, שם שיחק בין השאר בהצגות שביים מיכאל אלמז: "בדלתיים סגורות" מאת ז'אן-פול סארטר שם גילם את גרסון; "מחכים לגודו" מאת סמואל בקט שם גילם את ולדימיר, וגילם את המורה הפרופסור במחזה "השיעור" מאת יונסקו. כמו כן גילם את אביו של הילד הג'ינג'י בהצגה "פרנסוא ראש גזר" מאת ז'ול רנאר בבימויו של גבריאל דגן. זו הייתה הצלחתו הגדולה ביותר של תיאטרון זירה בעיקר בגלל משחקה של שחקנית צעירה בשם שולמית פילין שגילמה את דמותו של הילד הג'ינג'י הנדחה על ידי אימו.
בשנת 1957, לאחר שהופסקה פעילותו של תיאטרון זירה, עבר פוקס לשחק בתיאטרון הקאמרי בו גילם למעלה מ-70 תפקידים, בין השאר בהצגות:
ב-1961 השתתף בהצגה "סיפור גן החיות" שכתב אדוארד אלבי וביים זלמן לביוש, וגילם את זרח בהצגה מאת נתן אלתרמן שביים גרשון פלוטקין "כנרת כנרת". ב-1963 השתתף בהצגה "גיבור היום" שביים שמואל בונים ובהצגה מאת ג'ורג' ברנרד שו שביים שמואל בונים "המיליונרית". ב-1964 השתתף בהצגה "המהפכה והתרנגולת" שכתב וביים נסים אלוני. ב-1965 השתתף בהצגה "פרשת אופנהיימר" שביים לאונרד שך. ב-1966 גילם את פולוניוס בהצגה מאת שייקספיר שביים אברהם שלונסקי "המלט". ב-1968 השתתף בהצגה מאת ארתור מילר שביים לאונרד שך "המחיר".
ב-1971 השתתף בהצגה "ביוגרפיה" מאת מקס פריש בבימויו של לאופולד לינדטברג. ב-1972 השתתף במחזה "אלופי העונה" מאת ג'ייסון מילר בבימויו של היי קיילוס. ב-1976 גילם את קוליגין בהצגה מאת אנטון צ'כוב שביים פיטר ג'יימס "שלוש אחיות". ב-1977 גילם את קסיוס בהצגה מאת שייקספיר שביים פיטר ג'יימס "יוליוס קיסר". ב-1978 גילם את הפרופסור בהצגה שביים לאופולד לינדטברג "הדוד וניה".
ב-1980 שיחק בהצגה "החתונה" מאת ברטולט ברכט בבימויו של עמרי ניצן. ב-1981 גילם מנהל קרקס בהצגה שכתב וביים חנוך לוין "יסורי איוב". ב-1983 גילם את אדי בהצגה מאת סיימון גרי "הצלצול האחרון" שביים היי קיילוס. ב-1984 גילם את סם בהצגה מאת הרולד פינטר "הביתה" שביים אילן רונן; את גונזאלו בהצגה מאת שייקספיר "הסערה" שביים אילן רונן וגילם את אסכלוס בהצגה מאת שייקספיר שביים פיטר דיוז "מידה כנגד מידה". ב-1985 גילם את פרוידיגר בהצגה שכתב מוטי לרנר וביים אילן רונן "קסטנר" העוסקת במשפט קסטנר. ב-1989 השתתף בהצגה "הדלפה" מאת מתי גולן שביים אילן רונן.
ב-1992 השתתף בהצגה שכתב שיקספיר וביים עמרי ניצן "ריצ'רד השלישי". ב-1993 השתתף בהצגה שביים עמית גזית "פליישר". ב-1994 גילם את רב המשרתים בהפקה המשותפת לתיאטרון הבימה ותיאטרון הקאמרי "ביקור הגברת הזקנה" שביים עמרי ניצן.
בשנת 2000 השתתף בהצגה "נורה (בית הבובות)" מאת הנריק איבסן שביים אילן רונן.
תפקידו האחרון בתיאטרון היה באוסטריה, בהצגה "קרל מרקס באלג'יר" בתפקיד קרל מרקס.
קריירה > קריירה בטלוויזיה ובקולנוע

ב-1964 גילם את מקבל פני התורמים ליער בסרטו של אפרים קישון "סאלח שבתי" ובסרטו של פוצ'ו "אולי תרדו שם?". ב-1967 גילם את שטיינר בסרטו של קישון "ארבינקא". ב-1968 השתתף בסרט "הבן האובד". ב-1972 השתתף בסרטו של אלפרד שטיינהרדט "סלומוניקו". ב-1973 השתתף בסרטו של יחיאל נאמן "המשכנע בע"מ", והשתתף בסרטו של יונה דאי "אדם". ב-1976 השתתף בסרטו של בועז דוידזון "לופו בניו יורק". ב-1977 גילם את עוזר המלכה בסרט שכתב חנוך לוין וביים ויטק טרץ' "פנטסיה על נושא רומנטי". ב-1981 גילם את אדון יוסף הצבע בסדרת הטלוויזיה "רגע עם דודלי". ב-1984 השתתף בסרטו של ריקי שלח "החורף האחרון". ב-1985 גילם את הרופא בסרטו של עודד קוטלר "רומן בהמשכים". ב-2003 השתתף בסרט "לא בת 17" של יצחק צפל ישורון, בשנת 1985 השתתף כשחקן אורח בפרק בסדרה הקומית של הטלוויזיה החינוכית "קרובים קרובים". בין השנים 1989–1991 השתתף בסדרת הטלוויזיה "קשר משפחתי". ב-1993 השתתף בסרטו של ענר פרמינגר "גולם במעגל" ובסרט "הירושה" של אמנון רובינשטיין. ב-1995 גילם רופא בסדרת הטלוויזיה "ייסורי אפרים" שביימו ערן ריקליס ויואב צפיר והשתתף בסרטו של אסי דיין "שמיכה חשמלית ושמה משה". בין השנים 1998–1999 גילם את תרשיש הישיש לצד אקי אבני וסיגל שחמון בשעשועון הטלוויזיה "המבצר" ששודר בטלעד. ב-2005 גילם את וסרמן בסדרת הטלוויזיה "כתב פלילי" וגילם רב בסרטו של ראדו מיכאילאנו "תחיה ותהיה". ב-2006 השתתף בסרטו של אודי אלוני "מחילות". ב-2007 גילם רב בסרטו של אורי פסטר "מלך של קבצנים".
בגרמניה שיחק בין היתר בסרטי טלוויזיה: "השולחן" ו"שלום דויטשלנד", וב-1982 גילם את ד"ר לנדאו בסרט טלוויזיה בשם "אישה ושמה גולדה" בה כיכבה אינגריד ברגמן בתור גולדה מאיר.
חיים פרטיים

ב-2009 שבר את רגלו לאחר צפייה בהצגה בתיאטרון הקאמרי ומאז בריאותו התרופפה. ביוני 2010 נפטרה מינה אשתו. לאחר מות אשתו חלה בדיכאון, הפסיק לאכול ומצבו התדרדר עוד יותר. נפטר בתל אביב ב-10 באוקטובר 2010, חודש לפני יום הולדתו ה-91, ונקבר בבית העלמין ירקון.
לזוג שתי בנות: הזמרת עפרה פוקס (אלמנתו של הפזמונאי אהוד מנור) והשחקנית עדנה פוקס.
במסגרת המיזם להנצחת אמנים ואנשי במה בתל אביב נקבעה לוחית זיכרון על ביתו ברחוב בזל 44.
הערות שוליים

↑  "כוכב נולד", מעריב, 13 בינואר 1957 - שולמית פילין בפרנסוא ראש גזר בתיאטרון זירה
↑  ציפי שוחט, עכבר העיר אונליין, מת יהודה פוקס, מוותיקי שחקני הקאמרי, באתר הארץ, 12 באוקטובר 2010
| --- | --- |
בקרת זהויות :  NLI: 987007588056705171  ISNI: 0000 0004 6554 6346  LCCN: no2017138992  MusicBrainz: 50ff2672-2f36-4c5a-b281-72b9a9b689b6  VIAF: 316604397   WorldCat (עם VIAF): 316604397
אוניברסיטת פייס

| --- | --- |


 אוניברסיטה
 תקופת הפעילות:  1906–הווה (כ־118 שנים) 
 מייסדים:  הומר פייס 
 בעלי תפקידים
 סגל:  3,195 (נכון ל־אוגוסט 2020) 
 תלמידים
 :  12,835 (נכון ל־אוגוסט 2020) 
 מיקום
 מיקום:  1 Pace Plaza, New York, NY, 10038-1598 
 מדינה:  ארצות הברית ארצות הברית
 קואורדינטות:  40°42′41″N 74°00′18″W﻿ / ﻿40.7114°N 74.005°W﻿ / 40.7114; -74.005
 www.pace.edu
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיאוניברסיטת פייס(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיאוניברסיטת פייס(למפת מנהטן רגילה) אוניברסיטת פייס(למפת מנהטן מוגדלת) אוניברסיטת פייס
 
אוניברסיטת פייס (באנגלית: Pace University) היא אוניברסיטת מחקר פרטית במטרופולין ניו יורק. האוניברסיטה מדורגת במקום 213 על-פי דירוג ה-U.S. News & World Report לשנת 2022, עם למעלה מ-80% קבלה.
היסטוריה

האוניברסיטה נוסדה בשנת 1906 על ידי האחים הומר פייס (אנ') וצ'ארלס פייס וכיתות הלימוד הראשונות שלה שכנו בבניין ניו יורק טריביון. כיום, היא מציעה לסטודנטים הלומדים בה תוכניות לימוד לתואר ראשון, תואר שני, תואר דוקטור ולימודי תעודה מתקדמים.
לאוניברסיטה שלושה קמפוסים בעיר ניו יורק: אוניברסיטת פייס בניו יורק, אוניברסיטת פייס בפלזנטוויל (אנ') ובית ספר למשפטים (אנ') בווייט פליינס, בירת מחוז וסטצ'סטר. הקמפוס המרכזי נמצא במנהטן תחתית בקרבת מרכז הסחר העולמי החדש.
בשנת 2021 למדו באוניברסיטה כ-13,000 סטודנטים.
בתי ספר וקולג'ים

האוניברסיטה מורכבת מבתי הספר והקולג'ים הבאים, כל אחד עם מחלקות לתואר ראשון ולתואר שני:
בית הספר למנהל עסקים (אנ') ע"ש ג'וזף לובין (אנ') (1906) – אחד מבתי הספר הבודדים בארצות הברית שזכה להכרת האגודה לקידום בתי ספר קולגיאליים למנהל עסקים (אנ') (AACSB). תוכנית התואר הראשון של בית הספר למנהל עסקים באוניברסיטה דורג בין 50 בתי הספר המובילים בארצות הברית לתואר ראשון בתחום.
דייסון קולג' לאמנויות ומדעים ע"ש צ'ארלס דייסון (אנ') (1966)
בית הספר לחינוך (1966)
בית הספר למשפטים (אנ') ע"ש אליזבת האב (אנ') (1976) – דורג במקום ה-140 בין בתי הספר למשפטים הטובים ביותר בארצות הברית.
בית הספר למדעי המחשב ומערכות מידע ע"ש איוואן זיידנברג (אנ') (1983)
הקולג' למקצועות הבריאות (2011)
סנדס קולג' לאמנויות הבמה (2023)
בוגרים ידועים

בין בוגרי האוניברסיטה נמנים:
דוד ברנע – ראש המוסד וחתן פרס ישראל לביטחון
אבי מזרחי – מפקד פיקוד המרכז
סיון יערי – יזמית
ויליאם פרנק – איש עסקים ומזכיר הצי של ארצות הברית
ג'וי מנגנו – יזמית ואשת עסקים
אריאן דה רוטשילד – בנקאית ופילנתרופית
דומיניק פישבק – שחקנית
פול דנו – שחקן
קאש פאטל - עורך דין ופוליטיקאי אמריקאי, מיועד לתפקיד מנהל ה-FBI
הערות שוליים

↑  Notable alumni of Pace University, Edu Rank
↑  אבי מזרחי, באתר עמותת בוגרי הפנימיות הצבאיות
↑  סיון יערי, מנכ"לית, באתר Innovation Africa
| --- | --- |
בקרת זהויות :  NLI: 987011257511105171  GND: 5004762-0  ISNI: 0000 0000 8592 1116  LCCN: n80147475  VIAF: 159450396   WorldCat (עם VIAF): 159450396 
ערך זה הוא קצרמרבנושא אוניברסיטאות ומכללות ובנושא ארצות הברית. אתם מוזמנים לתרום לוויקיפדיה ו.
מגדל אוניברסיטת פייס במנהטן
יונה אליאן (רופא)

| --- | --- |
אין תמונה חופשית
 לידה:  1923 רומניה
 התאבד:  17 ביוני 2011 (בגיל 88 בערך) תל אביב, ישראל
 מקום קבורה:  בית הקברות כנרת
 התמחות:  רופא מרדים
 תפקידים:  הרופא המרדים במבצע ללכידתו של אדולף אייכמן
 
יונה אליאן (1923 בערך – 17 ביוני 2011) היה רופא ישראלי, שבשנות ה-50 וה-60 נטל חלק, במסגרת מקצועו, בפעולות חשאיות של המוסד למודיעין ולתפקידים מיוחדים.